ทองปิดบวก 6.3 ดอลล์
สัญญาทองคำตลาดนิวยอร์กปิดบวก 6.3 ดอลล์ เหตุวิตกไซปรัสกระตุ้นแรงซื้อ
22 มี.ค. 2556

สัญญาทองคำตลาดนิวยอร์กปิดบวก 6.3 ดอลล์ เหตุวิตกไซปรัสกระตุ้นแรงซื้อ
สัญญาทองคำตลาด COMEX (Commodity Exchange) ส่งมอบเดือนเม.ย.พุ่งขึ้น 6.3 ดอลลาร์ หรือ 0.39% ปิดที่ 1,613.8 ดอลลาร์/ออนซ์ 
นักลงทุนเข้าซื้อทองคำซึ่งเป็นสินทรัพย์ที่ปลอดภัย เนื่องจากความวิตกกังวลเกี่ยวกับสถานการณ์ไซปรัส และข้อมูลเศรษฐกิจในด้านลบของสหรัฐและยูโรโซน
ธนาคารกลางยุโรป (อีซีบี) ยื่นคำขาดว่าจะตัดความช่วยเหลือจากไซปรัสในวันจันทร์หน้า หากไซปรัสไม่สามารถระดมเงินทุนให้มากเพียงพอในการหลีกเลี่ยงภาวะล่มสลายทางการเงิน ข่าวดังกล่าวทำให้นักลงทุนกังวลว่าหากไซปรัสผิดนัดชำระหนี้ ก็จะส่งผลให้ระบบการธนาคารของไซปรัสล่มสลายและจะส่งผลกระทบลูกโซ่ในยูโรโซนซึ่งได้รับความเสียหายอยู่ก่อนแล้วจากวิกฤตหนี้สาธารณะ